
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΝΠ 38 

Καθορισμός των ορίων του αιγιαλού και δημιουργία ζώνης παραλίας 
στη θέση «Άγιος Ιωάννης» Πηλίου Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου I του κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 4.5.1987 έκθεση της «Επιτροπής καθορισμού των ορίων 
του αιγιαλού και της παραλίας και θέσεων αμμοληψίας» που καθόρισε 
τα όρια του αιγιαλού και της παραλίας Λτην περιοχή «Άγιος Ιωάννης» 
Πηλίου Μαγνησίας και το από Ιούνιο 1977 με κλίμακα 1:500 τοπο¬ 
γραφικό διάγραμμα της Έρσής Γιατρά τοπογρ. μηχανικού του Υπουρ¬ 
γείου Οικονομικών που θεωρήθηκε το Φεβρουάριο 1987 από την Δ/ 
νση Τεχν. Υπηρεσιών της Νομαρχίας Μαγνησίας και συνοδεύει την έκ¬ 
θεση της προαναφερόμενης επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/55/88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέαεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου Γ, παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 4.5.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιούνιο 1977 τοπογραφικό διάγραμμα, που την συνο¬ 
δεύει, το οποίο συντάχθηκε από την Έρση Γιατρά τοπογρ. μηχανικό, με 
κλίμακα 1:500 και θεωρήθηκε τον Φεβρουάριο 1987 από την Δ/νση 
Τεχνικών Υπηρεσιών της Νομαρχίας Μαγνησίας, επί του οποίου η πιο 
πάνω επιτροπή, με κόκκινη γραμμή καθόρισε τα όρια του αιγιαλού, στη 
θέση «Άγιος Ιωάννης» Πηλίου Μαγνησίας και με κίτρινη γραμμή τα 
όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα ,που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 
Βόλος, 8 Μαρτίου 1988 
Ο Νομάρχης 
ΑΘΑΝΑΣΙΟΣ ΣΙΑΤΡΑΣ 


ΕΚΘΕΣΗ ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

(άρθρο 74 του Π.Δ. 636/77, όπως αναμορφώθηκε με την υπ’ αριθμ. 
0.208/181/26.4.82 Κοινή Υπουργική Απόφαση ΦΕΚ 214/26.4.82 
Τ.Β'). 

Για τον καθορισμό για πρώτη φορά των ορίων των γραμμών: αιγια- 
λού και παραλίας στη θέση Άγιος Ιωάννης Κοινότητας Μουρεσίου και 
Άγιος Ιωάννης Κοινότητας Αγίου Δημητρϊου. 

Στο Βόλο σήμερα την 4.5.1987 οι παρακάτω υπογεγραμμένοι: 

1) Αγγελόπουλος Θεόδωρος, οικονομικός έφορος Βόλου σαν Πρόε¬ 
δρος. 

2) Κωστόπουλος Ευάγγελος, ανθ/ρχος Λ.Σ., αναπληρωτής του Λι¬ 
μενάρχη Βόλου και 

3) Δογκάκης Νικόλαος, Δ/ντής ΤΥΝ Μαγνησίας σαν μέλη αποτε- 
λούντες την Επιτροπή της παρ. 9 του άρθρου 1 του κεφαλαίο Β’ της 
αριθμ. 0208/181/26.4.82 (ΦΕΚ 214/26.4.82 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «περί 
αναμόρφωσης συλλογικών οργάνων γνωμοδοτικής και αποφασιστικής 
αρμοδιότητας του Υπουργείου Οικονομικών» αφού συγκλήθηκε με την 
υπ’ αριθ. 5691/30.4.87 Οικονομικού Εφόρου Βόλου εντολή του προέ¬ 
δρου αυτής μεταβήκαμε στην προαναφερόμενη περιοχή και αφού λά¬ 
βαμε υπόψη: 

1) Την παραπάνω εντολή του Προέδρου, σχετικά με τον καθορισμό 
τού αιγιαλού και της παραλίας στην παραπάνω περιοχή. 

2) Τις διατάξεις των άρθρων I μέχρι 7 του Α.Ν. 2344/70 «περί αι- 
γιαλού και παραλίας» όπως τροποποιήθηκαν και συμπληρώθηκαν με 
τις διατάξεις α) του άρθρου 13 του Ν. 1078/80 και β) του άρθρου 23 
του Ν. 1337/83. 

3) Το από Ιούνιο του έτους 1977 τοπογραφικό και υψομετρικό διά¬ 
γραμμα της περιοχής με κλίμακα 1:500 του Διπλωματούχου Αγρονό¬ 
μου - Τοπογράφου Μηχανικού Έρση Γιατρά της Δ/νσης Τεχνικών 
Υπηρεσιών τμήμα Α' του Υπουργείου Οικονομικών που θεωρήθηκε από 
τον Προϊστάμενο Γρ. Ξηρογιάννη Τοπογράφο Μηχανικό που συμπλη¬ 
ρώθηκε από την τοπογραφική Υπηρεσία της Νομαρχίας Μαγνησίας τον 
Ιούλιό του 1986. 

4) Την σχηματισθείσα αντίληψη από την επιτόπια μετάβαση για το 
πλάτος της βρέχόμενης ζώνης ξηράς και από άλλα συναφή στοιχεία, 
δηλαδή το ορεινό της περιοχής, το βάθος του θαλάσσιου χώρου, το ανά¬ 
πτυγμα του πέλαγους σε σχέση με τήν έκταση και τη συχνότητα των 

ανέμων, αποφασίζουμε: 

1) Καθορίζουμε στο παραπάνω τοπογραφικό διάγραμμα, 
α) την οριογραμμή το αιγιαλού με κόκκινη συνεχή πολυγωνική 
γραμμή 1,2,3....39 της οποίας οι κορυφές εξασφαλίζονται με ορθογώ¬ 
νιες συν/νες. 

β) Την οριογραμμή της παραλίας για την εξυπηρέτηση των σκοπών 
των άρθρων 6 και 7 του Α.Ν. 2344/40 με κίτρινη συνεχή πολυγωνική 
γραμμή από 1', 2\...14', 15' και από 26\..39' σε σταθερή απόσταση 
ΙΟμ, από την οριογραμμή του αιγιαλού. Στην περιοχή από 15’...26' 
δεν καθορίζεται γραμμή παραλίας, διότι η επιτροπή εκτιμά ότι υπάρχει 
ήδη διαμορφωμένη οικοδομική γραμμή λόγω του ότι το τμήμα αυτό εί¬ 
ναι ο οικισμός του Άη Γιάννη Πηλίου Κοινότητας : Αγίου Δημητρίου 


προϋφιστάμενος του 1923. Επίσης κρίνει ότι οι ανάγκες κυκλοφορίας 
των πεζών και των οχημάτων ικανοποιούνται με τον υπάρχοντα υπερυ¬ 
ψωμένο παραλιακό ασφαλτοστρωμένο δρόμο που έχει κατασκευασθεί 
εντός της ζώνης του αιγιαλού. Για τούτο δεν καθορίζει ζώνη παραλίας 
στην προαναφερόμενη περιοχή. 

2) Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Ο ΠΡΟΕΔΡΟΣ ΤΑ ΜΕΛΗ 

ΑΓΓΕΛΟΠΟΤΛΟΣ ΘΕΟΔ. ΚΩΣΤΟΠΟΤΛΟΣ ΕΥΑΓΓΕΛΟΣ 

ΔΟΓΚΑΚΗΣ ΝΙΚΟΛΑΟΣ 

3 . ΓΥΦΤοηστ/ 




























